Rihanna (28) prežila chaotické obdobie po rozchode so spevákom Drakeom (29). Rozhodla sa, že je čas aspoň na chvíľu utiecť pred paparazmi a zvedavými novinármi. V týchto dňoch sa tak už teší z karibského slnka, keďže sa rozhodla zavítať do svojho rodiska, Barbadosu.
Je to len pár týždňov, čo Drake vyznával lásku Rihanne a to priamo na MTV VMA 2016. Svedkami vyznania lásky bol dav ľudí v hľadisku a tisíce televíznych divákov sledujúcich priznanie, že Drake miloval Rihannu od svojich 22 rokov. Zdalo sa, že ide o veľkú lásku. No netrvala dlho.
Problémy vo vzťahu začali v momente, keď sa niesli klebety, že Drake nepatrí medzi verných partnerov. Novinári ho niekoľkokrát nachystali s neznámou dámou. To Rihannu určite nepotešilo po takom srdcervúcom vyznaní na MTV 2016. Či bol toto hlavný dôvod na rozchod, je otázne. Obaja speváci sa vyjadrovali na sociálnych sieťach, ktoré naznačovali, že už netvoria pár.
Speváčka toho mala dosť a rozhodla sa voľný čas stráviť s rodinou, konkrétne so svojím otcom Ronaldom Fentym. Pri hektickom živote speváčky si jej otec váži chvíle, keď môžu byť spolu a zabávať sa. Rihanna dokonca uverejnila fotku na Instagrame, kde je vidieť, že si užívajú vzájomnú spoločnosť.
Zdroj: Hollywood life | Foto: Instagram